
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	 Comisia pentru agricultură, silvicultură, industrie alimentară şi servicii specifice

	Nr. 21/74/21.03.2006
	
	Nr. 24/151/21.03.2006


R  A  P  O  R  T     C  O  M  U  N

asupra proiectului de Lege pentru aprobarea Ordonanţei Guvernului nr. 9/2006 privind transmiterea unor drepturi şi obligaţii de la Ministerul Agriculturii, Pădurilor şi Dezvoltării Rurale – Agenţia Domeniilor Statului la Autoritatea pentru Valorificarea Activelor Statului, Camera Deputaţilor fiind Cameră decizională (PLx 101/2006)

În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere şi avizare în fond,  cu proiectul de Lege pentru aprobarea Ordonanţei Guvernului nr. 9/2006 privind transmiterea unor drepturi şi obligaţii de la Ministerul Agriculturii, Pădurilor şi Dezvoltării Rurale – Agenţia Domeniilor Statului la Autoritatea pentru Valorificarea Activelor Statului, Camera Deputaţilor fiind Cameră decizională.

 La întocmirea prezentului raport, Comisia a avut în vedere: 1)  avizul favorabil nr. 90/08.03.2006 al Comisiei pentru buget, finanţe şi bănci; 2) avizul  favorabil  nr. 103/24.01.2006 al Consiliului Legislativ şi s-a ţinut cont de recomandările făcute de consiliu.


Proiectul de lege are ca obiect de reglementare transmiterea către Autoritatea pentru Valorificarea Activelor Statului a unor drepturi şi obligaţii asumate de către Ministerul Agriculturii, Pădurilor şi Dezvoltării Rurale – Agenţia Domeniilor Statului printr-un contract de stingere a datoriei încheiat în cursul anului 2001 cu Societatea Comercială Interagro S.A.. Domeniul delegării legislative în temeiul căruia este adoptată această ordonanţă este prevăzut la art. 1, pct. V, poz. 9 din Legea nr. 404/2005 privind abilitarea Guvernului de a emite ordonanţe.

La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii: Autorităţii pentru Valorificarea Activelor Statului: domnul Cătălin Sandu – vicepreşedinte, Ministerului Finanţelor Publice: domnul Adrian Pavel – şef serviciu şi domnul Mihai Vasilescu - consilier, Ministerului Agriculturii, Pădurilor şi Dezvoltării Rurale: domnul Flaviu Nicolae Lazin  -  secretar de stat, domnul Laurenţiu Lupu – director, doamna Cristina Popescu – consilier juridic, Agenţiei Domeniilor Statului: domnul Barna Tanczoş – preşedinte.


Potrivit prevederilor art. 61 din Regulamentul Camerei Deputaţilor, republicat, membrii celor două comisii au examinat acest proiect de lege în şedinţa din data de 21 martie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrări, din totalul de  49 membri ai celor două comisii au fost prezenţi toţi deputaţii.


Potrivit prevederilor art. 75 din Constituţia României, republicată, şi ale art. 92 alin. (9), pct. 2 din Regulamentul Camerei Deputaţilor, republicat, Camera Deputaţilor este Cameră decizională.


Raportul comisiei a fost adoptat cu unanimitate de voturi din voturile celor prezenţi (49  de voturi).


Proiectul de lege a fost adoptat de Senat în şedinţa din 20 februarie 2006.

În urma dezbaterii, Comisia pentru politică economică, reformă şi privatizare şi Comisia pentru agricultură, silvicultură, industrie alimentară şi servicii specifice au hotărât cu  unanimitate de voturi să propună plenului Camerei Deputaţilor aprobarea proiectului de Lege pentru aprobarea Ordonanţei Guvernului nr. 9/2006 privind transmiterea unor drepturi şi obligaţii de la Ministerul Agriculturii, Pădurilor şi Dezvoltării Rurale – Agenţia Domeniilor Statului la Autoritatea pentru Valorificarea Activelor Statului , în forma adoptată de Senat.

MIHAI TUDOSE
	            PREŞEDINTE,

ATILLA BELLA LADISLAU


	            SECRETAR,

NICULA VASILE COSMIN
	            SECRETAR,

IOAN MUNTEANU

       Anton Păştinaru
C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei Guvernului nr. 9/2006 privind transmiterea unor drepturi şi obligaţii de la Ministerul Agriculturii, Pădurilor şi Dezvoltării Rurale – Agenţia Domeniilor Statului la Autoritatea pentru Valorificarea Activelor Statului, Camera Deputaţilor fiind  Cameră decizională.

In raport de obiectul şi conţinutul său, proiectul de lege face parte din categoria legilor ordinare.

	PREŞEDINTE,

MIHAI  TUDOSE


	PREŞEDINTE,

